ai4bharat/Pralekha huggingface dataset:
وزارت ماہی پروری، مویشی پروری و ڈیری
ملک میں ایوین انفلوانزا کی صورتحال
نئی دہلی:12،جنوری، 2021: 12 جنوری 2021 تک راجستھان کے جھنجھنو ضلع میں ایچ سی ایل- کھیتڑی نگر میں مردہ کوؤں میں ایوین فلو  کے اضافی معاملوں کی تصدیق ہوئی ہے۔ اترپردیش کے کانپور میں واقع چڑیا گھر میں مردہ کوؤں اور پیلیکن نیز ہماچل پردیش کے کانگڑا ضلع میں جگنولی اور فتح پور گاؤں میں مردہ کوؤں میں ایوین فلو  کی تصدیق ہوئی ہے۔ اس کے علاوہ، این آئی ایچ ایس اے ڈی  سے بھی آج مدھیہ پردیش کے جھابوا ضلع سے لیے گئے پالٹری کے نمونے میں ایوین فلو  کی تصدیق ہوگئی۔
مویشی پروری اور ڈیری کے محکمے نے پائیدار حیاتیاتی تحفظ سہولتوں کو یقینی بناتے ہوئے ریاستی سطح پر جانچ کو فروغ دینے کیلئے ریاستوں کو ٹیسٹنگ پروٹوکول سے متعلق ایڈوائزری جاری کی ہے۔ مردہ چڑیوں کے نمونوں کے توسط سے مہاراشٹر میں ایوین فلو کے پھیلنے کی تصدیق ہونے کے بعد مرکز کی ایک ٹیم کو مہاراشٹر اور گجرات کے معائنے کیلئے تعینات کردیا گیا ہے۔ یہ ٹیم ان ریاستوں میں ایوین انفلوانزا کے اہم مراکز کی نگرانی کریگا۔
ٹوئیٹر جیسے سوشل میڈیاپلیٹ فارم سمیت مختلف میڈیا پلیٹ فارموں کے توسط سے ایوین فلو کے بارے میں بیداری پھیلانے اور حالات سے نمٹنے کے طریقے عوام کے درمیان مشترک کیے جارہے ہیں۔ ریاستوں کو چڑیوں کو مارنے کی مہم کے لئے ضروری پی پی ای کٹس اور متعلقہ سامان کا مناسب ذخیرہ بنائے رکھنے کی صلاح دی گئی ہے۔
ش ح۔م ع۔ ع ن
U NO:316
(Visitor Counter : 129
سائنس اور ٹیکنالوجی کی وزارت
نئی جدید آکسیڈیشن ٹیکنا لوجی کم خرچ پر گندے پانی کو پھر سے استعمال کے قابل بنانے میں اضافہ کرے گی
نئی دلّی ، 25 اگست / ایک نئی ٹیکنا لوجی جلد ہی گندے پانی کو پھر سے استعمال کرنے کے قابل بنانے میں کم خرچ اور پائیدار طریقے پر اضافہ کرنے میں مدد کرے گی ۔ یہ ٹیکنالوجی ، جس میں یو وی – فوٹو کیٹالائسز استعمال کیا جاتا ہے ، شہر کے گندے پانی اور انتہائی آلودہ صنعتی پانی کو پھر سے استعمال کرنے کی ایک ٹیکنا لوجی کا متبادل پیش کرے گی ۔
پانی کے مسلسل بڑھتے ہوئے بحران کے ساتھ صنعتوں کے لئے یہ نا گزیر ہو گیا ہے کہ وہ پانی کو صاف کرکے پھر استعمال کریں ۔ البتہ پانی صاف کرنے کے موجودہ طریقے نا کافی ہیں کیونکہ یہ بایو لوجیکل ٹریٹمنٹ نظام پر مبنی ہیں۔ اس کے بعد آر او اور کثیر اثر والے ابخارات  کا نظام استعمال کیا جاتا ہے ۔ ان سسٹمس میں کاربن کا اخراج زیادہ ہوتا ہے اور گندے پانی کی صفائی نا پائیدار اور زیادہ مہنگی ہوتی ہے ۔
نئی دلّی کے توانائی اور وسائل کے ادارے نے ایک ٹیکنا لوجی تیاری کی ہے ، جسے ایڈوانسڈ آکسیڈیشن ٹیکنا لوجی یا ٹی اے ڈی او ایکس کا نام دیا گیا ہے ، جس میں بایو لوجیکل اور تیسرے مرحلے کے صفائی کے نظام پر انحصار کم کیا گیا ہے اور اس سے فاضل پانی بھی نہیں بہتا ۔ اس میں کیپٹل اخراجات 25 سے 30 فی صد کم ہوں گے اور صنعتی گندے پانی کی صفائی میں 30 سے 40 فی صد تک اخراجات کم ہوں گے ۔
ایڈوانسڈ آکسیڈیشن ٹیکنا لوجی ، ٹی اے ڈی او ایکس ، نئی دلّی کے ٹی ای آر آئی ، اس سمت میں ایک بڑی کوشش ہے ۔ حکومتِ ہند کے سائنس اور ٹیکنا لوجی کے محکمے نے پانی کی ٹیکنا لوجی کے اقدام  نے دلّی کے او این جی سی اینرجی سینٹر نے ٹی ای آر آئی کے ساتھ اشتراک سے یہ ٹیکنا لوجی تیار کی ہے ۔
حکومتِ ہند کے سائنس اور ٹیکنا لوجی کے محکمے میں ڈبلیو ٹی آئی نے ایڈوانسڈ آکسیڈیشن پروسیس  میں یو وی – فوٹو کیٹالائسز کی سطح پر آلودگی کو کم کرنے کے لئے آکسیڈیشن کی کمی کے ذریعے پانی کی صفائی کو فروغ دیا ہے ۔
اس سے بایو ڈی گریڈیبلٹی میں بہتری ہوتی ہے ، جس سے آر او سسٹم کی کام کرنے کی صلاحیت اور اس کی مدت کار میں اضافہ ہوتا ہے اور اسی طرح ایم وی آر میں بھی بہتری آتی ہے ۔ اس سے کیمیکل آکسیجن ڈیمانڈ  ، بایو لوجیکل آکسیجن ڈیمانڈ  میں کمی ہوگی اور آلودگی پیدا کرنے والے اجزاء کو ختم کیا جا سکے گا ۔
ٹی اے ڈی او ایکس کو پانی صاف کرنے کے موجودہ نظام سے مربوط کیا جا سکتا ہے اور غیر مرکوز گندے پانی کی صفائی کی ٹیکنا لوجی  کے طور پر قصبوں ، تجارتی کمپلیکس ، گرین بلڈنگ اور اسمارٹ شہروں میں استعمال کیا جا سکتا ہے ۔
اس ٹیکنا لوجی کو ایک ایم ایس ایم ای کمپنی نے 10 کلو لیٹر یومیہ تک بنانے کے لئے گرو گرام کے ٹی ای آر آئی میں پلانٹ لگایا ہے اور اس میں تجرباتی طور پر ٹی اے ڈی او ایکس ٹیکنا لوجی کا استعمال کیا جا رہا ہے تاکہ حکومتِ ہند کی جل شکتی کی وزارت کے نمامی گنگے پروگرام کے تحت شناخت کی گئی صنعتی سیکٹروں میں اس ٹیکنا لوجی کو فروغ دیا جا سکے ۔ یہ ٹیکنالوجی ٹی آر ایل 7 پر ہے اور یکم اپریل ، 2021 ء سے ٹیکنا لوجی اور ٹریڈ مارک لائسنس معاہدے کے تحت فیلڈ میں نفاذ کے ذریعے تجارتی پیمانے پر کام کرنےکے لئے تیار ہے ۔
۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔ ۔ ۔ ۔ ۔

U.No. 8266
(Visitor Counter : 197
بھاری صنعتوں کی وزارت
ہندوستان میں الیکٹرک گاڑیوں کو اپنانے کو فروغ دینے کے لیے مرکز کی طرف سے تین اسکیمیں شروع کی گئیں اور کئی اقدامات کیے گئے
بھاری صنعتوں کے مرکزی وزیر مملکت جناب کرشن پال گرجر نے آج لوک سبھا میں ایک سوال کے تحریری جواب میں بتایا کہ بھاری صنعتوں کی وزارت نے ملک میں الیکٹرک اور ہائبرڈ گاڑیوں کے پروڈکشن کو فروغ دینے کے لیے تین اسکیمیں شروع کی ہیں۔ ان کی تفصیلات حسب ذیل ہیں۔
حکومت نے ہندوستان میں الیکٹرک گاڑیوں کو تیزی سے اپنانے اور مینوفیکچرنگ کے لئے فیز II  اسکیم کو پانچ سال کی مدت کے لئے 100000 کروڑ روپئے کے بجٹ کے ساتھ نوٹیفائی کیا ہےجس کا آغاز یکم اپریل 2019 سے ہوا ہے۔ اس کا مقصد ٹرانسپورٹیشن میں ہائیبرڈ / الیکٹرک ٹکنالوجی کو فروغ دینا ہے تاکہ حیاتیاتی ایندھن پر انحصار کو کیم کیا جاسکے اور گاڑیوں سے گیسوں کے اخراج کے مسئلے کو حل کیا جا سکے۔ جہاں تک ای بسوں، الیکٹرک تھری وہیلر  اور الیکٹرک فور وہیلر  کا تعلق ہے، یہ اسکیم ان گاڑیوں کو سبسڈی فراہم کرتی ہے جو پبلک ٹرانسپورٹ یا تجارت کے لیے استعمال ہوتی ہیں۔ الیکٹرک ٹو وہیلر  کے لیے، نجی ملکیت کی گاڑیوں کو بھی سبسڈی فراہم کی جاتی ہے۔
فیم 7,090 II ای بسوں، 5 لاکھ ای-3 وہیلر، 55,000 ای-4 وہیلر مسافر کاروں  اور 10 لاکھ ای-2 وھیلرس کی مدد کرنے کا ارادہ رکھتا ہے۔ فیم II انڈیا اسکیم کے بارے میں مزید تفصیلات ویب سائٹ https://heavyindustries.gov.in/UserView/index?mid=1378 . پر دیکھی جا سکتی ہیں۔
آٹوموبائل اور آٹو کمپوننٹ انڈسٹری کے لیے پیداوار سے منسلک ترغیباتی اسکیم  اسکیم 25,938 کروڑ روپئے کے بجٹ کے ساتھ، الیکٹرک گاڑیوں اور ان کے کمپونینٹس سمیت اعلی درجے کی آٹوموٹیو ٹیکنالوجی مصنوعات کی گھریلو مینوفیکچرنگ کو فروغ دینے کے لیے مالی مراعات فراہم کرتی ہے۔ اسکیم کے بارے میں مزید تفصیلات https://heavyindustries.gov.in/UserView/index?mid=2482 . پر دیکھی جا سکتی ہیں۔
پیداوار سے منسلک ترغیباتی اسکیم  اسکیم برائے ایڈوانسڈ کیمسٹری سیل : حکومت نے 18,100 کروڑ روپئے کے بجٹ کے ساتھ ملک میں اے سی سی کی مینوفیکچرنگ کے لئے پی ایل آئی اسکیم کو منظوری دی ہے۔ یہ اسکیم ملک میں 50 گیگا واٹ گھنٹے  کے لیے گیگا اسکیل اے سی سی مینوفیکچرنگ سہولیات کے قیام کی ترغیب دیتی ہے۔ یہ اے سی سی بیٹریوں میں استعمال ہوں گے جن کا مقصد ای ویز کو وسیع پیمانے پر اپنانے کو فروغ دینا ہے۔ مزید تفصیلات https://heavyindustries.gov.in/UserView/ index?mid=2487 . . پر دیکھی جا سکتی ہیں۔
مزید یہ کہ حکومت نے ملک میں الیکٹرک گاڑیوں کو اپنانے کو فروغ دینے کے لیے درج ذیل اقدامات کیے ہیں۔
الیکٹرک دو پہیہ گاڑیوں کے لیے ڈیمانڈ مراعات کو 10،000 روپے/کے ڈبلیو ایچ سے بڑھا کر 15,000 روپے/کے ڈبلیو ایچ کر دیا گیا ہے اور 11 جون 2021 سے برقی گاڑی کی لاگت کے 20 فیصدسے 40فیصدتک کی حد میں اضافہ کیا گیا ہے، اس طرح الیکٹرک دو پیہ گاڑیوں کے خرچ کو انٹرنل کمبشن انجن  دو پہیہ گاڑیوں کے برابر کردیا گیا ہے۔
الیکٹرک گاڑیوں پر جی ایس ٹی 12 فیصد سے کم کر کے 5 فیصد کر دیا گیا ہے، الیکٹرک گاڑیوں کے چارجرز / چارجنگ اسٹیشنوں پر جی ایس ٹی کو 18 فیصد سے کم کر کے 5 فیصد کر دیا گیا ہے۔
سڑک ٹرانسپورٹ اور شاہراہوں کی وزارت نے اعلان کیا کہ بیٹری سے چلنے والی گاڑیوں کو گرین لائسنس پلیٹیں دی جائیں گی اور مسافروں یا سامان کو لے جانے کے لیے پرمٹ کی ضرورت سے مستثنیٰ ہوں گی۔
ایم او آر ٹی ایچ نے ریاستوں کو الیکٹرک گاڑیوں پر روڈ ٹیکس معاف کرنے کا مشورہ دیتے ہوئے ایک نوٹیفکیشن جاری کیا، جس کے نتیجے میں ای ویز کی ابتدائی قیمت کو کم کرنے میں مدد ملے گی۔
وزارت دفاع
اے ڈی ایم آر ہری کمار نے سعودی عرب کی کنگ فہد بحری اکیڈمی کے کیڈٹوں کے بیچ سے بات چیت کی، جو جنوبی بحری کمان میں سمندر میں تربیت حاصل کررہا ہے
ایڈمرل آر ہری کمار سی این ایس نے کوچی کے جنوبی بحری کمان میں سمندری تربیت حاصل کررہے سعودی کی کنگ فہد بحری اکیڈمی کے کیڈٹوں کے ساتھ بات چیت کی۔ شاہی سعودی بحری فورس کے55کیڈٹ جو پانچ ڈائریکٹنگ اسٹاف کے ساتھ منسلک ہیں۔ پہلے تربیتی اسکوارڈن جہازوں آئی این ایس تیر اور آئی این ایس سُجاتا کے ساتھ وابستہ ہیں۔یہ ہندوستانی بحریہ کی بحری تربیت کا حصہ ہیں۔ سی این ایس کو سمندری اُڑانوں کی جانکاری سمیت جاری تربیتی سرگرمیوں کے بارے میں جانکاری فراہم کی گئی۔ انہیں تربیتی مدت کے اندر تربیت پانے والوں کی جانب سے حاصل کی گئی پیش رفت کے بارے میں بھی مطلع کیا گیا۔
تربیتی نصاب کے حصے کے طورپر سمندری تربیت کے مرحلے سے پہلے کیڈٹوں کے لئے سیمولیٹر تربیت کا اہتمام کیا گیا ہے۔ کیڈٹوں نے ہندوستانی بحری جہازوں کے ساتھ دس دن تک اپنی تربیت مکمل کی۔ سمندری اُڑانوں کے درمیان انہیں نیوی گیشن کے عملی پہلوؤں سے متعلق سخت تربیت کے بارے میں بتایاگیا۔ سیل تربیتی جہاز آئی این ایس سدررشنی پر دو روزہ ہارور تربیت کی بھی منصوبہ بندی کی گئی ہے، تاکہ انہیں جہاز میں سخت زندگی کے پہلوؤں سے آگاہ کرایا جاسکے۔
کیڈٹوں نے سی این ایس کے ساتھ اپنے تربیتی تجربات مشترک کئے ۔ بات چیت کے دوران ڈائریکٹنگ اسٹاف نے اعلیٰ معیار کی تربیت کے بارے میں ان کی تعریف کی اور اس بات کا انکشاف کیا کہ انہوں نے آئی این جہازوں میں تربیت حاصل کی۔ اپنے خطاب میں سی این ایس نے ہندوستان میں شاہی سعودی بحری فورس وفد کا خیر مقدم کیا اور اس بات کا عزم کیا کہ ہندوستانی بحریہ کی جانب سے سعودی کیڈٹوں کی پہلی تربیت سعودی عرب اور ہندوستان اوردونوں ملکوں کی بحریہ کے درمیان بڑھتی ہوئی دوستی کے ثبوت کی عکاس ہے۔انہوں نے سوڈان سے ہندوستانی شہریوں کے انخلاء کے دوران سعودی عرب حکومت کی طرف سے ملنے والی امداد کو تسلیم کیا۔ دونوں ملکوں کی بحریہ کے درمیان قریبی تعلقات اور تعاون پر زور دیتے ہوئے سی این ایس نے یہ عزم ظاہر کیا کہ شاہی سعودی بحری فورس کے ساتھ مشترکہ مشقیں ، اسٹاف کی سطح پر بات چیت اور تربیتی تبادلوں نے گزشتہ کچھ سالوں میں کافی کچھ پیش رفت کی ہے اور اس سے دونوں ملکوں کی بحریہ کے ساتھ مضبوط رشتوں کی جھلک دکھائی دیتی ہے۔ انہوں نے کہا کہ دونوں ممالک بحری سیکورٹی سے متعلق اسی طرح کے خیالات مشترک کرتے ہیں اور خطے میں ایک محفوظ اور خطرات سے پاک سمندر کو یقینی بنانے کے لئے ایک دوسرے کے ساتھ مل کر کام کرتے ہیں۔
وزارت دفاع
ایکسرسائز دھرماگارڈین-2022 بیلگام  میں مکمل ہوئی
بھارت کی فوج اور جاپانی گراؤنڈ سیلف ڈیفنس فورس کے درمیان ایک سالانہ ایکسرسائز دھرما گارڈین 2022 جو کہ فارن ٹریننگ نوڈ، بیلگام میں 27 فروری 2022 کو شروع ہوئی تھی، بارہ دنوں کی شدید مشترکہ فوجی تربیت کے بعد 10 مارچ 2022 کو کامیابی کے ساتھ اختتام پذیر ہوئی، جس نے دونوں ممالک کی مسلح افواج کے درمیان ہم آہنگی حاصل کرنے کا ایک منفرد موقع فراہم کیا۔ جس کا فوکس بھارت-جاپان دوستی کو مستحکم کرنے پر رہا۔ اس مشق نے پیشہ ورانہ اور ثقافتی آموزش کے ساتھ ساتھ سماجی تعاملات کے لیے ایک پلیٹ فارم بھی فراہم کرایا ہے جس سے ہند بحر الکاہل کے خطے میں بقائے باہمی کے مقصد سے علم اور تعاون کے نئے افق کو وسعت ملے گی۔
اس ایکسرسائز کا انعقاد میدانی حالات میں کراس ٹریننگ اور جنگ کے حالات کا مقابلہ کرنے سے لے کر کھیلوں اور ثقافتی تبادلوں کا اہتمام کرتے ہوئے کیا گیا، جو کہ بہت زیادہ کامیاب رہا۔ دونوں ملکوں کی افواج نے کند ھے کندھا ملاکرمختلف مظاہروں میں ، فائرنگ رینجز میں اور مختلف حکمت عملی کی مشقوں میں شرکت کی۔ دونوں ملکوں کی افواج نے نہ صرف انسداد دہشت گردی کی کارروائیوں کے موضوعات پر اپنی مہارت سے ایک دوسرے کو واقف کرایا بلکہ اس موقع کو ڈرون اور اینٹی ڈرون ہتھیاروں جیسی ٹیکنالوجیز کے استعمال سے متعلق اپنے تجربات کے ایک دوسرے کو واقف کرانے کے لیے بھی استعمال کیا۔
’’ایکسرسائز دھرما گارڈین‘‘ بھارتی فوج اور جاپانی گراؤنڈ سیلف ڈیفنس فورسز کے درمیان دفاعی تعاون کی سطح میں اضافہ کرے گی اور حاصل شدہ فائدوں کو مزید مستحکم کرنے کے لئے مستقبل میں ایسے مشترکہ پروگراموں کے لیے ایک محرک کا کام بھی کرے گی۔
۔۔۔۔۔۔۔۔۔۔۔
ش ح۔ا گ ۔ن ا۔
U- 2458
(Visitor Counter : 155
وزیراعظم کا دفتر
وزیر اعظم نے راجیہ سبھا کے رکن پارلیمنٹ جناب ابھے بھاردواج کے انتقال پر تعزیت کا اظہار کیا
نئی دہلی، یکم دسمبر 2020 ۔ وزیر اعظم جناب نریندر مودی نے گجرات سے راجیہ سبھا کے رکن پارلیمنٹ جناب ابھے بھاردواج کے انتقال پر تعزیت کا اظہار کیا ہے۔
ایک ٹوئیٹ میں وزیر اعظم نے کہا ہے کہ ’’گجرات سے راجیہ سبھا کے رکن پارلیمنٹ جناب ابھے بھاردواج جی ایک ممتاز وکیل تھے، جو سماج کی خدمت کے کام میں ہمیشہ پیش پیش رہے۔ یہ افسوس ناک ہے کہ ہم نے ایک ایسا روشن اور دقت نظر کا حامل دماغ کھودیا جو قومی ترقی کے تئیں پرجوش تھا۔ ان کے اہل خانہ اور احباب کے تئیں تعزیت۔ اوم شانتی۔‘‘
صحت اور خاندانی بہبود کی وزارت
مسلسل ساتویں دن روزانہ نئے معاملوں کے مقابلے میں یومیہ صحتیابی میں اضافہ
مسلسل چوتھے دن یومیہ نئے معاملے تین لاکھ سے کم ہوئے
گزشتہ 24 گھنٹوں میں بھارت نے سب سے زیادہ 20.55 لاکھ ٹیسٹ کرکے نیا ریکارڈ قائم کیا
بھارت میں مسلسل ساتویں دن یومیہ نئے معاملوں کے مقابلے صحتیابی کی یومیہ تعداد میں مسلسل اضافہ درج کیاجارہا ہے۔ گزشتہ 24 گھنٹوں میں 3,69,077 صحتیابی کے معاملے درج کئے گئے ہیں۔ بھارت میں مجموعی صحتیابی کی تعداد آج 2,23,55,440 ہوگئی ہے۔ قومی صحتیابی کی شرح مزید بڑھ کر 86.74 فیصد ہوگئی ہے۔ صحتیابی کے نئے معاملات میں 75.11 فیصد دس ریاستوں میں ہیں۔
ایک دیگر مثبت خبر یہ ہے کہ بھارت میں اب مسلسل چوتھے دن تین لاکھ سے کم نئے معاملے درج ہوئے ہیں۔
گزشتہ 24 گھنٹوں میں 2,76,110 یومیہ نئے معاملے درج کئے گئے ہیں۔
گزشتہ 24 گھنٹوں میں دس ریاستوں کے اندر 77.17 فیصد نئے معاملے درج ہوئے ہیں۔ تمل ناڈو میں سب سے زیادہ یومیہ نئے معاملے 34,875 ہیں اور اس کے بعد کرناٹک میں 34,281 نئے معاملے ہیں۔
دوسری جانب بھارت میں کل ایکٹیو معاملوں کی تعداد میں کمی آئی ہے اور یہ تعداد آج 31,29,878 ہے۔
گزشتہ 24 گھنٹوں میں 96,841 نئے معاملوں میں کمی درج کی گئی ہے۔
اب ملک میں مجموعی طور پر پازیٹیو معاملوں کا 12.14 فیصد ہے۔
8 ریاستوں میں مجموعی طور پر بھارت کے کل ایکٹیو معاملے کا 69.23 فیصد ہے۔
گزشتہ 24 گھنٹوں میں ریاستوں میں ایکٹیو معاملوں میں آئی تبدیلی کو درج ذیل گراف میں نمایاں کیا گیا ہے۔
گزشتہ 24 گھنٹوں میں 20.55 لاکھ سے زیادہ ٹیسٹ کئے گئے ہیں۔ اس حصولیابی کے ساتھ بھارت نے اپنا ریکارڈ توڑ دیا ہے جو اس نے گزشتہ روز قائم کیا تھا۔
یومیہ پازیٹیو شرح 13.44 فیصد ہے۔
گزشتہ 24 گھنٹوں میں ملک میں مجموعی طور پر 20,55,010 ٹیسٹ کئے گئے۔
قومی اموات کی شرح مسلسل 1.11 فیصد ہے۔
گزشتہ 24 گھنٹوں میں 3,874 اموات درج کی گئی ہیں۔
دس ریاستوں میں نئے اموات کا 72.25 فیصد معاملے ہیں۔ مہاراشٹر میں سب سے زیادہ اموات  ہوئی ہیں۔ اس کے بعد کرناٹک میں یومیہ 468 اموات ہوئی ہیں۔
ملک گیر ٹیکہ کاری مہم کے تیسرے مرحلے کے تحت ملک میں کووڈ۔19 ویکسین کی دی گئی ڈوز کی مجموعی تعداد آج 18.70 کروڑ ہوگئی ہے۔
آج سات بجے تک کی عبوری رپورٹ کے مطابق 27,31,435 سیشنوں کے ذریعہ مجموعی طور پر 18,70,09,792 ویکسین کے ڈوز دئے گئے۔ ان میں 96,85,934 صحت کارکنان ہیں جن کو پہلی ڈوز دی گئی ہے اور 66,67,394 ایسے صحت کارکنان ہیں جن کو دوسری خوراک دی گئی ہے۔ 1,46,36,501 صف اول کے کارکنان ہیں جن کو پہلی ڈوز دی گئی اور 82,56,381 صف اول کے کارکنان کو دوسری ڈوز دی گئی ہے۔ 70,17,189 ایسے مستفیدین ہیں جو 18 سے 44سال کی عمر کے ہیں ان کو پہلی خوراک دی گئی ہے۔ 5,83,47,950 ایسے مستفیدین جن کی عمر45 سے 60 سال کی ہے ان کو پہلی خوراک اور 94,36,168 مستفیدین کو دوسری خوراک دی گئی ہے۔ 5,49,36,096 مستفیدین کو پہلی خوراک اور 1,80,26,179 مستفیدین کو دوسری خوراک دی گئی ہے جو 60 سال سے زیادہ کی عمر کے ہیں۔
|
|
ایچ ایل ڈبلیوز
|
|
پہلی خوراک
|
|
96,85,934
|
|
دوسری خوراک
|
|
66,67,394
|
|
ایف ایل ڈبلیوز
|
|
پہلی خوراک
|
|
1,46,36,501
|
|
دوسری خوراک
|
|
82,56,381
|
|
18 تا 44 سال عمر کا درمیانی کا زمرہ
|
|
پہلی خوراک
|
|
70,17,189
|
|
45 تا 60 سال کی عمر کے افراد
|
|
پہلی خوراک
|
|
5,83,47,950
|
|
دوسری خوراک
|
|
94,36,168
|
|
60 سال سے زیادہ عمر کے افراد
|
|
پہلی خوراک
|
|
5,49,36,096
|
|
دوسری خوراک
|
|
1,80,26,179
|
|
میزان
|
|
18,70,09,792
ملک میں اب تک مجموعی طور پر دی گئی خوراکوں کا 66.61 فیصد دس ریاستوں میں ہیں۔
خلا ء کا محکمہ
خلامیں بھارت کے مفاد کا تحفظ کرنا
عملے، عوامی شکایات ، پنشن کے وزیرمملکت اور وزیراعظم کے دفتر میں وزیر مملکت ڈاکٹر جتیندرسنگھ نے آج لوک سبھا میں ایک تحریری جواب میں بتایا کہ بھارت سرکار خلا کے محکمہ کے ذریعہ خلاف کے ٹرانسپورٹیشن، بنیادی ڈھانچے اوراپلیکیشن کے شعبوں میں ہمہ گیر صلاحیتوں کو فروغ دے کر خلا میں بھارت کے مفادات کا تحفظ کرنے اور ان کو بڑھا نے میں سرگرم رہی ہے۔
انہوں نے کہا کہ مدارمیں بھارتی سٹیلائٹس اور دیگر آلات کے تحفظ کے لئے اسرو سرگرمی کے ساتھ تمام بین الاقوامی کوششوں میں شرکت کرتا ہے تاکہ باہری خلا کی طویل مدتی پائیداری کے لئے خلا کے ملبےمیں اضافہ قابوکیا جاسکے۔
اسرو ، انٹرایجنسی خلائی ڈیبرس کووارڈی نیشن کمیٹی ، آئی اے ایف ا سپیس ڈبرس ورکنگ گروپ، آئی اے اے اسپیس ٹریفک منیجمنٹ ورکنگ گروپ، آئی ایس او اسپیس ڈیبرس ورکنگ گروپ اور یو این سی او پی یو او ایس طویل مدتی پائیداری ورکنگ گروپ کا ایک سرگرم ممبرہے اور سبھی بین الاقوامی ادارےخلامیں ملبے کے مطالعہ اور خلاکی صورتحال میں بیداری پیدا کرنے میں تعاون کررہے ہیں۔
وزیراعظم کا دفتر
وزیراعظم نے عید الاضحی کےموقع پر ملک کے عوام کو مبارکباد پیش کی
نئی دہلی، یکم اگست 2020، وزیراعظم جناب نریندر مودی نے عید الاضحی کے موقع پر ملک کے عوام کو مبارکباد پیش کی ہے۔
ایک ٹویٹ میں وزیراعظم نے کہا،
‘‘عید مبارک!
عید الاضحی کے موقع پر مبارکباد۔ آج کا دن ہمیں ایک منصفانہ ، ہم آہنگ اور شمولیت والا معاشرہ تیارکرنے کی تحریک دے۔ بھائی چارے اور ہمدردی کے جذبے میں مزید اضافہ کرے ’’۔
۔۔۔۔۔۔۔۔۔۔۔
م ن۔ ا گ۔ن ا۔
U-4277
(
وزیراعظم کا دفتر
وزیر اعظم نے عزت مآب شیخ محمد بن زاید النہیان کو متحدہ عرب امارات کا نیا صدر منتخب کئے جانے پر مبارک باد دی
نئی دہلی، 14/مئی 2022 ۔ وزیر اعظم جناب نریندر مودی نے ابوظہبی کے حکمراں عزت مآب شیخ محمد بن زاید النہیان کو متحدہ عرب امارات کا نیا صدر منتخب کئے جانے پر مبارک باد دی ہے۔
ایک ٹوئیٹ میں وزیر اعظم نے کہا ہے:
’’ابوظہبی کے حکمراں عزت مآب شیخ محمد بن زاید النہیان کو متحدہ عرب امارات کا نیا صدر منتخب کئے جانے پر میری نیک خواہشات۔ میں پُرامید ہوں کہ ان کی فعال اور بصیرت افروز قیادت میں ہماری جامع اسٹریٹیجک شراکت داری مزید گہری ہوگی۔ @MohamedBinZayed‘‘
زراعت اور کاشتکاروں کی فلاح و بہبود کی وزارت
ملک میں قابل کاشت اراضی
زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں بتایا کہ زمین کے استعمال کے تازہ ترین اعدادوشمار کے مطابق- ایک نظر میں، سال 10 - 2009 سے 19 - 2018 کے لیے ملک میں قابل کاشت اراضی کی تفصیلات درج ذیل ہیں؛

|
|
سال
|
|
قابل کاشت اراضی
|
|
2009-10
|
|
1,82,179
|
|
2010-11
|
|
1,82,010
|
|
2011-12
|
|
1,81,955
|
|
2012-13
|
|
1,82,086
|
|
2013-14
|
|
1,81,849
|
|
2014-15
|
|
1,81,829
|
|
2015-16
|
|
1,81,603
|
|
2016-17
|
|
1,81,133
|
|
2017-18
|
|
1,81,064
|
|
2018-19
|
|
1,80,888
ذرائع : ڈائریکٹوریٹ آف اکنامکس اینڈ اسٹیٹسٹکس، ڈی اے اینڈ ایف ڈبلیو۔
بھارت کے آئین کے ساتویں شیڈول کے مطابق، زمین ریاستی حکومتوں کے دائرہ کار میں آتی ہے۔ اس لیے ریاستی حکومت کو تجارتی غیر زرعی مقاصد کے لیے قابل کاشت اراضی کی تبدیلی کو روکنے کے لیے مناسب اقدامات کرنے چاہئیں۔ تاہم، بھارتی حکومت مناسب پالیسی اقدامات اور بجٹ کی مدد کے ذریعے ریاستوں کی کوششوں کی تکمیل کرتی ہے۔ کسانوں کے لیے قومی پالیسی – 2007  کے تحت، ریاستی حکومتوں کو مشورہ دیا گیا ہے کہ وہ کم حیاتیاتی صلاحیت کے ساتھ غیر کاشت شدہ زمین، نمکیات، تیزابیت وغیرہ سے متاثرہ زمین، غیر زرعی ترقیاتی سرگرمیوں کے لیے زمینیں مختص کریں جس میں صنعتی اور تعمیری سرگرمیاں شامل ہیں۔ قومی بحالی اور آبادکاری کی پالیسی - 2007  نے یہ بھی سفارش کی ہے کہ جہاں تک ممکن ہو، بنجر زمین، بے کار پڑی زمینیں، غیر سیراب زمینوں پر پروجیکٹوں کی عمل آوری کی جائے اور غیر سیراب، کثیر فصلی زرعی زمین کے حصول کے لیے زرعی استعمال کو کم سے کم رکھا جا سکتا ہے یا ممکن حد تک اس سے گریز کیا جا سکتا ہے۔
۔۔۔۔۔۔۔۔۔۔۔
ش ح۔ ش ر۔ت ح۔
U- 14023
(Visitor Counter : 71
سائنس اور ٹیکنالوجی کی وزارت
علاج میں استعمال کے لئے انٹارکٹک بیکٹیریا سے گولڈ نینو پارٹیکلز کا ماحول کا موافق سینتھسس
ان جی این پیز کو خصوصاً کینسر ، وائرل امراض ، ذیابیطس کے علاج کے لئے اور کولسٹرول کی سطح کم کرنے والی ادویات میں ایک مرکب معالجی اجنٹ کی کلینکل جانچ کے طور پر استعمال کیا جاسکتا ہے
۔از محمد فیاض انور
نئی دہلی، 29 جون 2020، نیشنل سینٹر فار پولر اینڈ اوشین ریسرچ  اور گوا یونیورسٹی نے ایک غیر زہریلے، کم قیمت والے اور ماحول موافق طریقے سے سائکرو ٹالیرینٹ انٹارکٹک بیکٹیریا کا استعمال کرتے ہوئے گولڈ نینو پارٹیکلز کو سینتھے سائز کرنے میں کامیابی حاصل کی ہے۔ ایک مطالعہ کے ذریعہ این سی پی او آر اور گوا یونیورسٹی ثابت کیا ہے کہ 20۔30 ۔ این ایم ۔ سائز کے دائرے کی شکل کے جی این پیز کو ایک کنٹرولڈ ماحول میں سینتھے سائز کیا جاسکتا ہے۔ ان جی این پیز کو خصوصی طور پر کینسر ، وائرل امراض ، ذیابیطس کی ادویات میں اور کالسٹرول کم کرنے والی ادویات میں ایک کمپوزٹ ٹھیراپیوٹک ایجنٹ کلینکل ٹرائل کے طور پر استعمال کیا جاسکتا ہے۔
این سی پی اور آر۔ گوا یونیورسٹی کے مطالعے سے ایک سلفیٹ کم کرنے والے بیکٹیریا  پر جی این پیز کے جینو ٹوکسک اثر کا پتہ چلتا ہے ۔ جی این پیز بیکٹریل سیل کے ڈی این اے کی جینیاتی معلومات کو نقصان پہنچاکر ایس آر بی اور اس کے سلفائڈ پروڈکشن کے اضافے کو روکنے کی کافی اینٹی بیکٹیریل خصوصیات ظاہر کرتے ہیں۔ جینو ٹاکسی سٹی ایک کیمیکل ایجنٹ کی ایسی خاصیت بیان کرتی ہے جو ڈی این اے کی جینیاتی معلومات کو نقصان پہچانے کی صلاحیت رکھتی ہے اور اس طرح کینسر کی وجہ بننے والے سیل میں تغیر پیدا کردیتی ہیں۔
نینو پارٹیکلز  میں بایو میڈیکل ، آٹیکل اور الیکٹرانکس ریسرچ کے میدانوں میں ممکنہ ایپلی کیشنز کی وسیع اقسام ہوتی ہیں۔ بایو میڈیکل ایپلی کیشن کے لئے میٹلک این پیز کا موثر طریقے سے استعمال کیا گیا ہے اور ان میں جی این پی بایو میڈیکل ریسرچ میں موثر پائے گئے ہیں۔
جی این پیز کو الیکٹرانک صنعت میں بھی مفید پایا گیا ہے ۔ سائنس دانوں نے غیر مستحکم آرگینک کمپاؤنڈ کو ہوا میں چھوڑکر اور آرگینک مالی کیول کے ساتھ جی این پیز کو جوڑکر کمرے کے درجہ حرارت کے محرک کے طور پر ایک پورس میگنیز آکسائڈ میں جی این پیز کو شامل کرکے ایک ٹرانزسٹر تیار کیا ہے جو کہ این و ایم ایف ای ٹی کے طور پر پر معروف ہے ۔ این او ایم ایف ای ٹی انسانی سائنیپس کی خصوصیت جسے پلاسٹی سٹی کیا نیورون سے نیورون تک جانے والے سگنل کی رفتار اور طاقت کی اقسام کہا جاتا ہے۔
این سی پی او آر اور گوا یونیورسٹی نے سائیکرو ٹالیرینٹ انٹارکٹک بیکٹیریا کا استعمال کرتے ہوئے جی پی این پیز کے گولڈ آئن کو کم کرنے کے لئے ماحولیاتی اعتبار سے قابل قبول گرین کیمسٹری طریقے اختیار کئے ہیں۔ اس کے علاوہ انہوں نے استحکام لانے والے یا کمی کرنے والے ایجنٹوں کے طور پر سینتھیٹکس کیمیکل ایڈیٹیوز استعمال نہیں کئے ہیں۔ سائیکرو ٹالیرینٹ انٹارکٹک بیکٹیریا کے استعمال سے بکھرا ؤ کی اچھی صلاحیت کے ساتھ گولڈ نینو پارٹیکلز  میں گولڈ آئن میں تبدیل کرنے کے لئے ہلکے رد عمل جیسے خصوصی فائدوں کا بھی پتہ چلا ہے۔
این سی پی او آر کے انوائرنمنٹ امپیکٹ اسسیمنٹ سیل کے ڈاکٹر کیرتی رنجن داس کی قیادت میں کام کرنے والی ریسرچ ٹیمیں این سی پی او آر کے سینئر سائنٹسٹ ڈاکٹر انوپ کمار تیواری ، گوا یونیورسٹی کے بایو ٹکنالوجی کے محکمے کی پروفیسر کویتا کیرکر شامل ہیں۔ ان کا ریسرچ پیپر حال ہی میں جرنل آف پری پیریٹیو بایو کیمسٹری اینڈ بایو ٹکنالوجی میں شائع ہوا ہے۔
۔۔۔۔۔۔۔۔۔۔۔
م ن۔ ا گ۔ن ا۔

U-3585
(Visitor Counter : 151
دیہی ترقیات کی وزارت
قومی موبائل مانیٹرنگ سسٹم کا مایوس کن کام کاج
دیہی ترقی کی مرکزی وزیر مملکت محترمہ سادھوی نرنجن جیوتی نے آج راجیہ سبھا میں ایک تحریری جواب میں بتایا کہ ریاستوں اور مرکز کے زیر انتظام علاقوںمیں مہاتما گاند ھی نیشنل رورل امپلائمنٹ گارنٹی اسکیم کے نفاذ میں مزیدشفافیت کو یقینی بنانے کے لئے 21 مئی 2021 کو ایک دن میں ورکر کے جیو ٹیگ ٹائم اسٹامپ فوٹو گراف کے ساتھ نیشنل موبائل مانیٹرنگ سسٹم  کے ایپ کےذریعہ ورک سائٹ پر حاضری کی درج کرنے کے لئے ایک شق شروع کی گئی ہے ، جہاں 20 یا اس سے زیادہ ورکروں کے مسٹرز رولس جاری کئے گئے ہیں۔ اس سے اسکیم پر شہریوں کی نگرانی میں اضافہ ہوتا ہے اس کے علاوہ ادائیگیوں کی تیز رفتاری کے ساتھ کارروائی کو بھی ممکن بنایا جاسکتا ہے۔
این ایم ایم ایس ایپ کے ذریعہ مزدوروں کی حاضری کو درج کرنے کی ذمہ داری لینے کے لئے ساتھیوں کی حوصلہ افزائی کی جاتی ہے۔ وزارت ریاستوں اور مرکز کے زیر انتظام علاقوں کو تربیت فراہم کررہی ہے تاکہ این ایم ایم ایس ایپ کی آسانی سے منتقلی کو یقینی بنایا جاسکے ۔ جیسا کہ اور جب بھی ریاستو ں اور مرکز کے زیر انتظام علاقوں کی طرف سے درخواست کی جائے ۔ تکنیکی مسائل کا وقتاََ فوقتاََ این آئی سی ،دیہی ترقی کے ساتھ جائزہ لے کر ان کو حل کیا جاتا ہے۔ ریاستوں اور مرکز کے زیر انتظام علاقوں کی جانب سے کی گئی درخواستوں کی بنیاد پر نئی شقوں اور تجاویزکوشامل کیا جارہا ہے۔ این ایم ایم ایس درخواست سے متعلق تمام مسائل کا وقتاََفوقتاََ جائزہ لے کر ان کو حل کیا جاتا ہے۔ ریاستی سرکاروں کی درخواستوں کے مطابق کچھ اہم فیصلے کئے گئے ہیں ، جو حسب ذیل ہیں:
- حاضری اور پہلا فوٹو گراف اپ لوڈ کرنے کے چار گھنٹے بعد دوسری تصویر لینے کے لئے این ایم ایم ایس ایپلی کیشن میں ترمیم کی گئی ہے۔اس نے حاضری تصویروں کو لینے کے لئے مخصوص وقت پوائنٹ کی ضرورت کو آسان کردیا ہے۔صبح کی حاضری کے ساتھ پہلی تصویر آف لائن موڈ میں لی جاسکتی ہے اور ڈوائس نیٹ ورک میں آنے کے بعد اپ لوڈ کی جاسکتی ہے۔
- غیر معمولی حالات کی صورت میں ،جس کی وجہ سے حاضری اپ لوڈ نہیں کی جاسکتی ،ڈسٹرکٹ پروگرام کوآرڈینیٹر کو مینول یا دستی حاضری اپ لوڈ کرنے کا اختیاردیا گیا ہے۔
مواصلات کی وزارت کی جانب سے مشترک کی گئی معلومات کے مطابق ملک کے غیراحاطہ کئے گئے گاؤوں میں حکومت اور ٹیلی کام خدمات فراہم کرنے والوں کے ذریعہ ایک مرحلہ وار طریقے سے براڈ بینڈ انٹر نیٹ خدمات فراہم کی جاتی ہیں۔ یونیورسل سروس آبلی گیشن فنڈ کے ساتھ حکومت کے پاس شمال مشرقی خطے ، بائیں بازو کی انتہا پسندی سے متاثرہ علاقوں کے لئے اسکیمیں ،آرزومند اضلاع کی اسکیمیں اور جزائر کے لئے جامع ٹیلی کام ترقیاتی منصوبے موجود ہیں ۔ یہ اسکیمیں ملک کے غیراحاطہ کئے گئے گاؤوں میں ٹاوروں کے لگانے کے لئے ہیں تاکہ براڈ بینڈ یا انٹر نیٹ خدمات کو وسیع کیا جاسکے ۔
بھارت نیٹ پروجیکٹ ایک مرحلہ وار طریقے سے نافذکیا گیا ہے تاکہ ملک میں سبھی گرام پنچایتوں کو براڈ بینڈ کنکٹوٹی فراہم کی جاسکے ۔ بھارت نیٹ پروجیکٹ کے تحت تیار کئے گئے بنیادی ڈھانچے کو خدمات فراہم کرانے والوں کے ذریعہ استعمال کیا جاسکتا ہے تاکہ براڈ بینڈ یا انٹرنیٹ خدمات کی فراہمی کی جاسکے ۔
دیہی علاقوںمیں اسمارٹ فونز کی وسیع پیمانے پر دستیاب ہے ۔ اے ایس ای آر سینٹر کی ایجوکیشن رپورٹ  2021 کی سالانہ اسٹیٹس رپورٹ کے مطابق ،جس میں بتایا گیا ہے کہ سروے کئے گئے 67.7 فیصد دیہی گھروں کے پاس کم از کم ایکس اسمارٹ فون ہے۔ اسی طرح اعدادوشمار کی دیگر ایجنسیوں کی طرف سے بھی رپورٹیں کی گئی ہیں ۔اس طرح یہ ایک بڑی رکاوٹ نہیں ہے ۔